ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের হারে নিম্নগতি অব্যাহত রয়েছে; পরপর ৬ দিন সুস্পষ্টভাবে করোনায় আক্রান্তের সংখ্যা ৬ লক্ষের নীচে; সুস্থতার হার ৯২ শতাংশ ছাড়িয়েছে
নয়াদিল্লি, ০৪ নভেম্বর, ২০২০
কোভিড আক্রান্ত রোগীর সুস্থতার সংখ্যা দৈনিক অধিক সংখ্যায় বৃদ্ধি পাওয়ায় এবং মৃত্যু হার ক্রমশ নিম্নমুখী প্রবণতা বজায় থাকায় ভারতে সুস্পষ্টভাবে করোনায় আক্রান্তের হারে নিম্নগতি অক্ষুণ্ন রয়েছে। দেশে আজ নিয়ে পরপর ৬ দিন সুস্পষ্টভাবে করোনায় আক্রান্তের সংখ্যা ৬ লক্ষের নীচে রয়েছে। আজ এই সংখ্যা দাঁড়িয়েছে ৫ লক্ষ ৩৩ হাজার ৭৮৭। বর্তমানে দেশে মোট আক্রান্তের তুলনায় সুস্পষ্টভাবে করোনায় আক্রান্তের হার কেবল ৬.৪২ শতাংশ।
১৬টি রাজ্য ও কেন্দ্রশাসিত অঞ্চলে প্রতি ১০ লক্ষ জনসংখ্যায় আক্রান্তের হার জাতীয় গড়ের তুলনায় কম। সুস্থতার সংখ্যা আরও বেড়ে হয়েছে ৭৬ লক্ষ ৫৬ হাজার ৪৭৮। এর ফলে, সুস্থতার সংখ্যা ও আক্রান্তের ঘটনার মধ্যে ফারাক ক্রমশ বাড়ছে। আরও সাফল্য হিসাবে জাতীয় স্তরে সুস্থতার হার বেড়ে ৯২.০৯ শতাংশ হয়েছে।
দেশে গত ২৪ ঘন্টায় ৫৩ হাজার ৩৫৭ জন আরোগ্য লাভ করেছেন। অন্যদিকে, নতুন করে করোনায় আক্রান্ত হয়েছেন ৪৬ হাজার ২৫৩ জন। ১৭টি রাজ্য ও কেন্দ্রশাসিত অঞ্চলে সুস্থতার হার জাতীয় গড়ের তুলনায় বেশি।
দেশে নমুনা পরীক্ষার পরিকাঠামোর দ্রুত সম্প্রসারণ ঘটেছে। আজ পর্যন্ত প্রায় ১১ কোটি ২৯ লক্ষ ৯৮ হাজার ৯৫৯টি নমুনা পরীক্ষা হয়েছে। গত ২৪ ঘন্টায় নমুনা পরীক্ষার সংখ্যা ১২ লক্ষ ৯ হাজার ৬০৯।
২৫টি রাজ্য ও কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার জাতীয় গড়ের তুলনায় বেশি। সদ্য আরোগ্য লাভকারীদের ৮০ শতাংশই ১০টি রাজ্য/কেন্দ্রশাসিত অঞ্চল থেকে। কেরল থেকে একদিনেই সর্বাধিক ৮ হাজারেরও বেশি রোগী আরোগ্য লাভ করেছেন। কর্ণাটক থেকে সুস্থতার সংখ্যা ৭ হাজারেরও বেশি।
নতুন করে করোনায় আক্রান্তদের মধ্যে ৭৬ শতাংশই ১০টি রাজ্য/কেন্দ্রশাসিত অঞ্চল থেকে। কেরল ও দিল্লি থেকে একদিনেই সর্বাধিক ৬ হাজার জনের বেশি করে আক্রান্ত হয়েছেন। মহারাষ্ট্র থেকে আক্রান্তের সংখ্যা ৪ হাজারেরও বেশি।
দেশে গত ২৪ ঘন্টায় করোনাজনিত কারণে মৃত্যু হয়েছে ৫১৪ জনের। এর মধ্যে প্রায় ৮০ শতাংশই মারা গেছেন ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ১২০ জনের মৃত্যুর খবর মিলেছে।
ভারতে করোনাজনিত কারণে মৃত্যু হার আরও কমে হয়েছে ১.৪৯ শতাংশ। ২১টি রাজ্য/কেন্দ্রশাসিত অঞ্চলে প্রতি ১০ লক্ষে মৃত্যু হার জাতীয় গড়ের তুলনায় কম।
CG/BD/SB
(
স্বাস্থ্যওপরিবারকল্যাণমন্ত্রক
ভারতের নতুন করে সংক্রমিতের হার ক্রমশ নিম্নমুখী ; আরোগ্য লাভের হার উর্দ্ধমুখী
গত একমাসে দৈনিক মৃত্যুর হার ৫৫ শতাংশ হ্রাস পেয়েছে
৬২.৬ লক্ষ মানুষ কোভিড-১৯এর টিকা পেয়েছেন
নয়াদিল্লী, ৯ ফেব্রুয়ারি, ২০২১
ভারতে কোভিড সংক্রমিতের হার ক্রমশ নিম্নমুখী। গত ২৪ ঘন্টায় নতুন করে ৯ হাজার ১১০ জন সংক্রমিত হয়েছেন। আরোগ্য লাভের হার ক্রমশ বাড়তে থাকায় সংক্রমিত চিকিৎসাধীনের সংখ্যা নিয়মিতভাবে হ্রাস পাচ্ছে- আজকের হিসেবে সংক্রমিত চিকিৎসাধীন ১,৪৩,৬২৫ জন। দেশে মোট সংক্রমিতের মাত্র ১.৩২ শতাংশ চিকিৎসাধীন।
এ পর্যন্ত ১ কোটি ৫ লক্ষ ৪৮ হাজার ৫২১ জন সুস্থ হয়ে উঠেছেন। গত ২৪ ঘন্টায় নতুন করে কোভিডমুক্ত হয়েছেন ১৪ হাজার ১৬ জন। আরোগ্য লাভ করা রোগী এবং সংক্রমিত চিকিৎসাধীনের মধ্যে আজকের দিনের হিসেবে ব্যবধান ১,০৪,০৪,৮৯৬ জন। ভারতে কোভিড মুক্তির হার ৯৭.২৫ শতাংশ যা বিশ্বের মধ্যে সর্বোচ্চ। মার্কিন যুক্তরাষ্ট্র, ব্রিটেন, ইটালী, রাশিয়া, ব্রাজিল ও জার্মানীর আরোগ্য লাভের হার ভারতের থেকে কম।
ভারতে সংক্রমিতদের মধ্যে মৃত্যুর সংখ্যাও হ্রাস পাচ্ছে। জানুয়ারির দ্বিতীয় সপ্তাহে একদিনে ২১১ জন মারা গিয়েছিলেন। ফেব্রুয়ারির দ্বিতীয় সপ্তাহে একদিনে মারা গেছেন ৯৬- ৫৫ শতাংশ কম। ভারতে কোভিডের কারণে মৃত্যুর হার ১.৪৩ শতাংশ- যা বিশ্বের মধ্যে সর্বনিম্ন। সারা বিশ্বে ২.১৮ শতাংশ কোভিড সংক্রমিত মারা গেছেন।
৯ই ফেব্রুয়ারির সকাল ৮টা পর্যন্ত দেশজুড়ে কোভিড টিকাকরণ কর্মসূচিতে উপকৃত হয়েছেন ৬২,৫৯,০০৮ জন। এদের মধ্যে ৫,৪৮২,১০২ জন স্বাস্থ্যকর্মী ও ৭,৭৬,৯০৬ জন সামনের সারির কর্মী।
টিকাকরণের ২৪তম দিনে ৪,৪৬,৬৬৪ জন টিকা পেয়েছেন।
সারা দেশের মধ্যে ৬টি রাজ্য ও কেন্দ্রশাসিত অঞ্চলে নতুন করে সুস্থ হয়ে উঠেছেন ৮১.২ শতাংশ। গত ২৪ ঘন্টায় কেরালায় ৫৯৫৯ জন, মহারাষ্ট্রে ৩৪২৩ জন ও বিহারে ৫৫০ জন সুস্থ হয়ে উঠেছেন।
নতুন করে ৯১১০ জন সংক্রমিত হয়েছেন- এদের মধ্যে ৮১.৩৯ শতাংশ বাস করেন ৬টি রাজ্য ও কেন্দ্রশাসিত অঞ্চলে। কেরালায় নতুন করে ৩৭৮২ জন, মহারাষ্ট্রে ২২১৬ জন ও তামিলনাড়ুতে ৪৬৪ জন সংক্রমিত হয়েছেন।
গত ২৪ ঘন্টায় ৭৮ জন সংক্রমিত মারা গেছেন। গত ৪ দিন ধরে দৈনিক মৃত্যুর সংখ্যা ১০০র কম। মৃতদের মধ্যে ৬৪.১ শতাংশ ৫টি রাজ্য ও কেন্দ্রশাসিত অঞ্চলে থাকেন। কেরালায় ১৬ জন, মহারাষ্ট্রের ১৫ জন ও পাঞ্চাবে ১১ জন নতুন করে মারা গেছেন।
বিজ্ঞানওপ্রযুক্তিমন্ত্রক
হিমালয় পর্বতমালার উচ্চ এলাকায় জলীয় বাস্পের কারণে উষ্ণতা বৃদ্ধি পাওয়ার সম্ভাবনার কথা গবেষণায় বলা হয়েছে
নতুন দিল্লি, ১০ ফেব্রুয়ারি, ২০২২
সম্প্রতি একটি গবেষণায় দেখা গেছে যে, জলীয় বাস্প বায়ুমণ্ডলের শীর্ষ স্তরে একটি ইতিবাচক বিকিরণকারী প্রভাব তৈরি করে। এর কারণে হিমালয় পর্বতমালার উচ্চ এলাকায় সামগ্রিক উষ্ণতা বৃদ্ধি পাওয়ার সম্ভাবনা থাকে। প্রক্ষেপণযোগ্য জ্বলীয় বাস্প বায়ুমণ্ডলের সবচেয়ে দ্রুত পরিবর্তনশীল উপাদানগুলির মধ্যে একটি। এধরণের জলীয় বাস্প প্রধানত নিম্ন ট্রপোস্ফিয়ার বা বায়ুমণ্ডলের একেবারে নিম্নস্তরে জমা হয়। হিমালয় অঞ্চলে স্থান ও সময়ের পরিবর্তনশীলতা, বিভিন্ন মিশ্রণ প্রক্রিয়া এবং ভিন্নধর্মী রাসায়নিক বিক্রিয়ার কারণে স্থান ও সময়ের ওপর প্রক্ষেপণযোগ্য জলীয় বাস্পের দরুণ জলবায়ুর প্রভাব সঠিক ভাবে নির্ণয় করা কঠিন। এছাড়াও হিমালয় অঞ্চলে অ্যারোসল, মেঘ, বর্ষণ প্রভৃতি খুব কম উপলব্ধি করা যায়। অবশ্য, হিমালয় অঞ্চলে এধরণের পরিবেশ পর্যবেক্ষণ করার খুব একটা অবকাশ নেই।
কেন্দ্রীয় বিজ্ঞান ও প্রযুক্তি দপ্তরের স্বশাসিত গবেষণামূলক প্রতিষ্ঠান নৈনিতালের আর্যভট্ট রিসার্চ ইন্সটিটিউট অফ অবজারভেশনাল সায়েন্সেস-এর ডঃ উমেশ চন্দ্র দুমকার নেতৃত্বে একটি গবেষক দল সম্প্রতি আবিস্কার করেছেন যে, প্রক্ষেপণযোগ্য জলীয় বাস্প নৈনিতালে প্রতি বর্গমিটারে প্রায় ১০ ওয়াট ক্রমানুসারে উচ্চ দূরবর্তী স্থানের বায়ুমন্ডলে ইতিবাচক বিকিরণকারী প্রভাব ফেলে। এই গবেষণায় গ্রীস, জাপান, জার্মানি এবং বেঙ্গালুরুর একটি প্রতিষ্ঠান সহায়তা করেছে। গবেষক দলের এই উদ্ভাবন জার্নাল অফ অ্যাটমোস্ফিয়ারিক পলিউশন রিসার্চে প্রকাশিত হয়েছে।
গবেষকরা হিমালয় অঞ্চলে অ্যারোসল এবং জলীয় বাস্পের বিকিরণকারী প্রভাবগুলির সংমিশ্রণ মূল্যায়ণ করেছেন। এধরণের মূল্যায়ণ আঞ্চলিক জলবায়ুর ক্ষেত্রে অত্যন্ত গুরুত্বপূর্ণ। হিমালয় অঞ্চলে গ্রীণ হাউস গ্যাস এবং জলবায়ু পরিবর্তনের প্রভাব মূল্যায়ণে এই গবেষণা সুদূরপ্রসারি ভূমিকা নিতে পারে বলে মনে করা হচ্ছে।
CG/BD/AS/
(Visitor Counter : 108
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৫১ কোটি ৯০ লক্ষ করোনা প্রতিষেধক টিকা দেওয়ার মাত্রা ছাড়িয়েছে
গত ২৪ ঘন্টায় ৪১ লক্ষ টিকা দেওয়া হয়েছে
সুস্থতার হার বর্তমানে হয়েছে ৯৭.৪৫ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৮ হাজার ৩৫৩
ভারতে সুস্পষ্টভাবে আক্রান্তের সংখ্যা  ১৪০ দিনে যা সর্বনিম্ন
মোট আক্রান্তের চেয়ে সক্রিয়ভাবে আক্রান্তের হার বর্তমানে ১.২১%
দৈনিক আক্রান্তের হার  বিগত ১৬ দিন ধরে যা ৩ শতাংশের নিচে
নতুন দিল্লি, ১১ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৫১ কোটি ৯০ লক্ষর মাত্রা ছাড়িয়েছে।। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল সাতটা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৫১ কোটি ৯০ লক্ষ ৮০ হাজার ৫২৪ জনকে টিকা প্রদান করা হয়েছে।
আজ সকাল সাতটায় পাওয়া তথ্য অনুযায়ী গত ২৪ ঘন্টায় ৪১ লক্ষ ৩৮ হাজার ৬৪৬ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ৩৮ হাজার ৭২৭ জন স্বাস্থ্যকর্মী প্রথম ডোজ এবং ৮০ লক্ষ ১৭ হাজার ২৯১ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮২ লক্ষ ৪২ হাজার ০৭১ জন কর্মী প্রথম ডোজ এবং ১ কোটি ১৭ লক্ষ ৭৪ হাজার ০৯৫ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৮ কোটি ২৩ লক্ষ ৮৮ হাজার ৪৪৫ জন প্রথম ডোজ এবং ১ কোটি ২৯ লক্ষ ৬৩ হাজার ৯৩২ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১১ কোটি ৩৪ লক্ষ ১১ হাজার ৮৮০ জন প্রথম ডোজ এবং ৪ কোটি ৩৫ লক্ষ ৮৩ হাজার ৯৬৫ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৭ কোটি ৯২ লক্ষ ১৪ হাজার ৯৬৫ জন প্রথম ডোজ এবং ৩ কোটি ৯০ লক্ষ ৪৫ হাজার ১৫৩ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১২ লক্ষ, ২০ হাজার ৯৮১ জন সুস্থ হয়ে উঠেছেন। গত ২৪ ঘন্টায় ৪০ হাজার ০১৩ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৪৫ শতাংশ। দেশে গত ২৪ ঘন্টায় ৩৮ হাজার ৩৫৩ জন নতুন করে আক্রান্ত হয়েছেন। বিগত ৪৫ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৮৬ হাজার ৩৫১। বর্তমানে মোট আক্রান্তের চেয়ে যা ১.২১ শতাংশ। মার্চ-২০২০'র পর যা সর্বনিম্ন।
গত ২৪ ঘন্টায় দেশে মোট ১৭,৭৭,৯৬২ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৮ কোটি ৫০ লক্ষ ৫৬ হাজার ৫০৭ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.৩৪ শতাংশ। দৈনিক ভিত্তিতে এই হার আজ ২.১৬ শতাংশ। দৈনিক ভিত্তিতে আক্রান্তের হার গত ১৬ দিন ধরে ৩ শতাংশের এবং লাগাতার ৬৫ দিন ধরে ৫ শতাংশের নিচে রয়েছে।
CG/ SB
(Visitor Counter : 141
অসামরিকবিমানপরিবহণমন্ত্রক
এনটিপিসি তাপবিদ্যুৎ প্রকল্পগুলির গবেষণা ও পরিদর্শনের জন্য ড্রোন ব্যবহারের অনুমতি দিয়েছে
নতুন দিল্লি, ২৩ অক্টোবর, ২০২০
মধ্যপ্রদেশের বিন্ধ্যাচল সুপার থার্মাল পাওয়ার স্টেশন, গাদাওয়ারা সুপার থার্মাল পাওয়ার প্ল্যান্ট এবং ছত্তিশগড়ের সিপাত সুপার থার্মাল পাওয়ার প্রজেক্টে রিমোটলি পাইলটেড এয়ারক্রাফট সিস্টেম -এর সাহায্যে গবেষণা ও পরিদর্শনমূলক কাজকর্ম পরিচালনার চালানোর জন্য জাতীয় তাপবিদ্যুৎ নিগম -কে শর্ত সাপেক্ষে অনুমোদন দিয়েছে কেন্দ্রীয় অসামরিক বিমান চলাচল মন্ত্রক এবং ডিরেক্টরেট জেনারেল অফ্ সিভিল অ্যাভিয়েশন ।
মন্ত্রকের যুগ্ম সচিব শ্রী অম্বর দুবে জানিয়েছেন, এনটিপিসি এই তিন প্রকল্পে ড্রোনের সাহায্যে বিস্তৃত ভূখণ্ড সংক্রান্ত মানচিত্র নির্মাণ, আয়তনের পরিমাপ সংক্রান্ত বিশ্লেষণ, ভূখণ্ডের পর্যবেক্ষণ এবং অন্যান্য কাজকর্মগুলি চালাতে পারবে। এর পাশাপাশি অল্প খরচে নির্ভুল তথ্য উঠে আসবে এনটিপিসি-র হাতে। পরিকাঠামো, খননকার্য, কৃষি ও দুর্যোগ মোকাবিলা এবং ত্রাণ বিতরণ ক্ষেত্রে শিল্পসংক্রান্ত ক্ষেত্রে ড্রোনের ব্যবহারের প্রচার বৃদ্ধি করতে ভারত সরকার যথেষ্টই তৎপর।
চলতি বছরের ৩১শে ডিসেম্বর অথবা ডিজিটাল স্কাই প্ল্যাটফর্মের পুরো কাজ সম্পূর্ণ না হওয়া পর্যন্ত  এই শর্তসাপেক্ষে ছাড় মিলবে।
এনটিপিসি অসামরিক বিমান চলাচল মন্ত্রকের বিমান চলাচল সংক্রান্ত ১৯৩৭-এর আইনের ১৫ক ধারা অনুযায়ী ছাড় পাবে। তবে, এনটিপিসি-কে স্থানীয় প্রশাসন, প্রতিরক্ষা মন্ত্রক, স্বরাষ্ট্র মন্ত্রক, বায়ু সেনা, বিমানবন্দর কর্তৃপক্ষ থেকে আরপিএএস কার্যক্রম চালানোর প্রয়োজনীয় ছাড়পত্র নিতে হবে। ভারত সরকার এনটিপিসি-কে একমাত্র আরপিএএস কার্যক্রম পরিচালনার ক্ষেত্রেই অনুমতি দিয়েছে। আরপিএএস-এর মাধ্যমে ছবি অথবা ভিডিওই একমাত্র ব্যবহার করতে পারবে এনটিপিসি। এই আরপিএএস কার্যক্রম নিরাপত্তার পুরো দায়িত্ব বর্তাবে এনটিপিসি-র ওপরে। বিশেষ করে আরপিএএস-এর মাধ্যমে সংগৃহিত তথ্য সুরক্ষার দায়িত্ব এনটিপিসি-র। সূর্যদয় থেকে সূর্যাস্ত পর্যন্ত একমাত্র এই আরপিএএস কার্যক্রম পরিচালিত হবে। সরকারি সম্পত্তি, গোপনীয়তা রক্ষা এবং এই কাজের সঙ্গে যুক্ত ব্যক্তিদের সুরক্ষা ও নিরাপত্তার দায়িত্ব এনটিপিসি-র। এনটিপিসি কেবলমাত্র প্রশিক্ষিত ও অভিজ্ঞ কর্মীদেরই এই আরপিএএস পরিচালন কাজে যুক্ত করবে। এই কাজ পরিচালনার করার সময় দুর্ঘটনার কারণে কোনো কর্মীর মৃত্যু হলে ডিজিসিএ-কে জানাতে হবে।
CG/SS/SKD
(
শিল্পওবাণিজ্যমন্ত্রক
আগামীকাল সোশ্যাল মিডিয়ায় স্টার্ট আপ সম্পর্কিত লাইভ সেশন-এ সুরেশ প্রভু
নয়াদিল্লি, ১৫ মে, ২০১৮
কেন্দ্রীয় বাণিজ্য ও শিল্পমন্ত্রী সুরেশ প্রভু আগামীকাল ১৬ই মে স্টার্ট আপ সম্পর্কিত বিভিন্ন প্রশ্নের সরাসরি উত্তর দেবেন সোশ্যাল মিডিয়ায়। বিকেল ৪-৩০ মিনিট থেকে সরাসরি প্রশ্নোত্তরের লাইভ সেশন শুরু হবে। সুরেশ প্রভুর সোশ্যাল হ্যান্ডেল – ট্যুইটার ও ফেসবুকের পাশাপাশি ‘স্টার্ট আপ ইন্ডিয়া’র সোশ্যাল হ্যান্ডেল – ট্যুইটার, ফেসবুক ও ইউটিউব-এর মাধ্যমে প্রশ্নোত্তর পর্বে অংশ নেওয়া যাবে।
এ ধরণের লাইভ সেশন আয়োজনের উদ্দেশ্য হল, শিল্পোদ্যোগীদের উদ্বেগ দূর করা এবং স্টার্ট আপ ইন্ডিয়া উদ্যোগের মাধ্যমে সহায়তা দেওয়া।
এই লাইভ সেশনে অংশগ্রহণকারীরা হ্যাশট্যাগ # আস্ক প্রভু ব্যবহার করে নিজেদের প্রশ্ন মন্ত্রীর সামনে রাখতে পারবে। এর মধ্যে নির্দিষ্ট কিছু প্রশ্নের উত্তর দেবেন স্বয়ং সুরেশ প্রভু।
CG/BD/DM/….
(Visitor Counter : 49
প্রধানমন্ত্রীরদপ্তর
মণিপুরের প্রতিষ্ঠা দিবসে প্রধানমন্ত্রীর শুভেচ্ছা
নয়াদিল্লি, ২১ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ মণিপুরের প্রতিষ্ঠা দিবসে রাজ্যবাসীদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “মণিপুর সংস্কৃতির জন্যই পরিচিত। বিভিন্ন ক্ষেত্রে মণিপুরের মানুষরা উল্লেখযোগ্য সাফল্য রেখেছে। আগামীদিনে তাঁরা যাতে আরও উন্নতি করতে পারেন, সেজন্য প্রার্থনা জানাই।”
CG/SS/DM
(Visitor Counter : 51
প্রধানমন্ত্রীরদপ্তর
কমনওয়েলথ গেমস্ -এ ১২৫ কেজি বিভাগের কুস্তিতে ব্রোঞ্জ পদক জয়ের জন্য মোহিত গ্রেওয়াল’কে প্রধানমন্ত্রীর অভিনন্দন
নয়াদিল্লি, ০৬ অগাস্ট, ২০২২
প্রধানমন্ত্রী শ্রী নরেন্দ্র মোদী কমনওয়েলথ গেমস্ -এ ১২৫ কেজি বিভাগের কুস্তিতে ব্রোঞ্জ পদক জয়ের জন্য মোহিত গ্রেওয়াল’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, “আমাদের কুস্তিগীরদের অসামান্য সাফল্যের ধারা অব্যাহত। পদক তালিকায় আরও একটি ব্রোঞ্জ পদক জুড়েছেন মোহিত গ্রেওয়াল। তাঁর এই সাফল্যের জন্য জানাই অভিনন্দন। আমি আশা করি, আগামী দিনে তিনি সাফল্যের নতুন শিখরে পৌঁছবেন”।
PG/PM/SB
(
স্বরাষ্ট্র মন্ত্রক
চিকিৎসক ও আই এম এ-র বর্ষীয়ান প্রতিনিধিদের সঙ্গে কেন্দ্রীয় স্বরাষ্ট্র মন্ত্রীর বৈঠকঃ কোভিড-১৯-এর বিরুদ্ধে যুদ্ধে তাঁদের নিরাপত্তার আশ্বাস
স্বাস্থ্যকর্মীদের উপর হামলা নিন্দনীয়ঃ মোদী সরকার তাঁদের কল্যাণ ও নিরাপত্তার সব ব্যবস্থা করবেঃ শ্রী অমিত শাহ
নতুনদিল্লি, ২২ এপ্রিল, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ ও কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ ভিডিও কনফারেন্সের মাধ্যমে নতুনদিল্লিতে চিকিৎসক ও আই এম এ-র বর্ষীয়ান আধিকারিকদের সঙ্গে বৈঠক করেন।
কেন্দ্রীয় স্বরাষ্ট্র মন্ত্রী বৈঠকে সাধারণভাবে এবং করোনা ভাইরাসের বিরুদ্ধে যুদ্ধে চিকিৎসকদের ভূমিকার প্রশংসা করেন। এই যুদ্ধে চিকিৎসকরা নিঃস্বার্থভাবে কাজ করছেন বলে তিনি মন্তব্য করেন। কোভিড-১৯-এর মত মারণ ব্যাধি থেকে জনসাধারণকে নিরাপদ রাখার প্রয়াসে চিকিৎসকদের অবদানকে স্বরাষ্ট্রমন্ত্রী শ্রদ্ধা জানান।
স্বাস্থ্যকর্মীদের করোনা ভাইরাসের বিরুদ্ধে যুদ্ধে সব রকম নিরাপত্তার আশ্বাস দিয়ে শ্রী শাহ বলেন, মোদী সরকার তাঁদের কল্যাণ ও নিরাপত্তার সব রকমের ব্যবস্থা নিশ্চিত করবে।
স্বাস্থ্যকর্মীদের উপর সাম্প্রতিক হামলার ঘটনাগুলির তিনি কঠোরভাষায় নিন্দা করেন এবং জানান, প্রধানমন্ত্রী চিকিৎসকদের স্বার্থ সংশ্লিষ্ট সব বিষয়ে নজর রেখে চলেছেন। ভবিষ্যতে যাতে এই ধরণের ঘটনা না ঘটে সেই লক্ষ্যে সব ব্যবস্থা নেওয়া হয়েছে। চিকিৎসকরা প্রতীকী প্রতিবাদের যে সিদ্ধান্ত নিয়েছেন, তা থেকে বিরত থাকতে শ্রী শাহ তাঁদের প্রতি আবেদন জানান, কারণ এটি জাতীয় এবং আন্তর্জাতিক স্বার্থের পরিপন্থী।
উচ্চপর্যায়ের কেন্দ্রীয় নেতৃত্বের থেকে বিশেষত স্বরাষ্ট্র মন্ত্রী এবং স্বাস্থ্য ও পরিবার কল্যাণ মন্ত্রীর কাছ থেকে এই আশ্বাস পাওয়ার পর আইএমএ প্রস্তাবিত প্রতিবাদ থেকে সরে আসার সিদ্ধান্ত নিয়েছে। সংগঠন নিরবচ্ছিন্নভাবে কোভিড-১৯ এর বিরুদ্ধে তাদের যুদ্ধ জারী রাখবে বলেও জানিয়েছে।
বৈঠকে কেন্দ্রীয় স্বরাষ্ট্র সচিব, স্বাস্থ্য সচিব, বর্ষীয়ান চিকিৎসক ও নীতি আয়োগের প্রতিনিধিরা উপস্থিত ছিলেন।
(CG/CB
নির্বাচনকমিশন
নন্দীগ্রামের ঘটনার ওপর নির্বাচন কমিশনের বৈঠকে সিদ্ধান্ত
নয়াদিল্লী, ১৪ মার্চ, ২০২১
নন্দীগ্রামে ১০ই মার্চ মুখ্যমন্ত্রী শ্রীমতি মমতা ব্যানার্জীর আহত হওয়ার ঘটনার বিষয়ে পশ্চিমবঙ্গ সরকারের মুখ্যসচিবের প্রতিবেদন এবং বিশেষ সাধারণ পর্যবেক্ষক শ্রী অজয় নায়েক ও বিশেষ পুলিশ পর্যবেক্ষক শ্রী বিবেক দুবের যৌথ প্রতিবেদন নিয়ে আলোচনা করতে নির্বাচন কমিশন আজ বৈঠকে বসে।
মুখ্যসচিবের প্রতিবেদনের নথি এবং বিশেষ পর্যবেক্ষকদের প্রতিবেদনগুলি বৈঠকে যাচাই করা হয়। পূর্ব মেদিনীপুরের জেলাশাসক, পুলিশ সুপার, ২১০ নন্দীগ্রাম কেন্দ্রের রিটার্নিং অফিসার এবং পরিস্থিতি পর্যালোচনার জন্য বিভিন্ন তথ্য বিশ্লেষণ করে কমিশন নিম্নলিখিত সিদ্ধান্তগুলি গ্রহণ করেছে :
১) নিরাপত্তার নির্দেশকের পদ থেকে আইপিএস অফিসার শ্রী বিবেক সহায়কে এই মুহুর্তে সরিয়ে দেওয়া হচ্ছে এবং তাঁকে সাসপেনশনে রাখা হচ্ছে। নিরাপত্তা সংক্রান্ত নির্দেশকের প্রাথমিক দায়িত্ব হিসেবে জেড প্লাস নিরাপত্তা পাওয়ার যোগ্য ব্যক্তিকে যথাযথ নিরাপত্তাদানে ব্যর্থ হওয়ায় তাঁর বিরুদ্ধে এক সপ্তাহের মধ্যে অভিযোগ জমা দিতে হবে।
২) রাজ্য পুলিশের মহানির্দেশকের সঙ্গে আলোচনা করে মুখ্যসচিব একজন নিরাপত্তা সংক্রান্ত নির্দেশককে বাছাই করবেন। এই সংক্রান্ত প্রক্রিয়া কমিশনের কাছে ১৫ই মার্চ বেলা ১টার মধ্যে জানাতে হবে।
৩) মু্খ্যসচিব ও রাজ্য পুলিশের মহা নির্দেশককে তিন দিনের মধ্যে নন্দীগ্রামের ঘটনায় নিরাপত্তা সংক্রান্ত নির্দেশকের নিচের পদগুলিতে যাঁরা সেদিন কর্তব্য যথাযথভাবে পালন করেন নি তাঁদের বিরুদ্ধে ব্যবস্থা নিতে হবে এবং এ সংক্রান্ত সিদ্ধান্ত ১৭ই মার্চ বিকেল ৫টার মধ্যে কমিশনকে জানাতে হবে।
৪) পূর্ব মেদিনীপুরের জেলাশাসক তথা জেলা নির্বাচন আধিকারিকের দায়িত্ব শ্রীমতি স্মিতা পান্ডেকে দেওয়া হল। শ্রী বিভু গোয়েলকে নির্বাচনের সঙ্গে যুক্ত নয় এ ধরণের কোনো পদে বদলি করতে হবে।
৫) পূর্ব মেদিনীপুরের পুলিশ সুপার শ্রী প্রবীন প্রকাশকে যথাযথ বন্দোবস্ত না করার অভিযোগে সাসপেন্ড করা হল।
৬) পূর্ব মেদিনীপুরের পুলিশ সুপারের দায়িত্ব শ্রী সুনীল কুমার যাদবকে দেওয়া হল।
৭) নন্দীগ্রাম থানায় ১১ই মার্চ দায়ের করা ৯৭/২১ মামলার তদন্ত যথাযথভাবে করার জন্য মুখ্যসচিবকে নির্দেশ দেওয়া হয়েছে। আগামী ১৫ দিনের মধ্যে এই তদন্তের কাজ শেষ করতে হবে। ৩১ মার্চের মধ্যে কমিশনের কাছে এ সংক্রান্ত তথ্য পাঠাতে হবে।
কমিশন নির্দেশ দিয়েছে নির্বাচনী প্রচার চলার সময় বিশিষ্ট ভোট প্রচারকদের নিরাপত্তা যথাযথভাবে নিশ্চিত করতে হবে। কারণ এই বিষয়টি অত্যন্ত স্পষ্টকাতর। এ ধরণের কাজে কোনো ত্রুটি দেখা দিলে রাজ্যের আইন শৃঙ্খলায় তার প্রভাব পরতে পারে। এর জন্য যথাযথ পরিচালন পদ্ধতি, যেমন, আগে থেকে বিস্তারিত কর্মসূচি, রোড-শোয়ের জন্য প্রয়োজনীয় অনুমতি, বুলেট প্রুফ গাড়ি, নেতা বা নেত্রী যেমন নিরাপত্তা পাওয়ার যোগ্য তাঁকে সেই ধরণের নিরাপত্তার ব্যবস্থা নিশ্চিত করা, মোটর ভেভিকেল্সই আইন অনুসারে প্রয়োজনীয় নিয়ম মেনে যানবাহন চলাচল সহ সবকিছু যথাযথ পরিকল্পনা করতে হবে। অনুমতি পাওয়ার পর কোথাও কর্মসূচির পরিবর্তন হলে তার জন্য অনুমতি নেওয়া বাঞ্ছনীয়।
এগুলির পাশাপাশি কমিশন যেসব রাজ্যে এবং কেন্দ্রশাসিত অঞ্চলে নির্বাচন অনুষ্ঠিত হবে সেখানকার মুখ্য নির্বাচন আধিকারিকদের নির্দেশ দিয়েছে বিশিষ্ট ভোট প্রচারকদের নিরাপত্তার বিষয়টি সমস্ত রাজনৈতিক দল এবং প্রার্থীকে জানাতে হবে। এইসব দল এবং প্রার্থীদের নির্দিষ্ট আইন, নীতি-নির্দেশিকা ও সাধারণ পরিচালন পদ্ধতি মেনে চলতে হবে।
নির্বাচন কমিশন পাঞ্জাবের অবসরপ্রাপ্ত গোয়েন্দা শাখার ডিজিপি শ্রী অনীল কুমার শর্মাকে পশ্চিমবঙ্গ বিধানসভা নির্বাচনে বিশেষ পুলিশ পর্যবেক্ষক হিসেবে নিয়োগ করেছে। রাজ্যে নির্বাচন সম্পন্ন করার জন্য শ্রী বিবেক দুবের পাশাপাশি শ্রী শর্মা দ্বিতীয় বিশেষ পুলিশ পর্যবেক্ষকের দায়িত্ব পালন করবেন।
প্রধানমন্ত্রীরদপ্তর
রাজ্যের বিভিন্ন অংশে প্রবল বৃষ্টি ও বন্যার দরুন প্রভাবিত মানুষকে সাহায্য করতে কেন্দ্রীয় সরকার মধ্যপ্রদেশ সরকারের সঙ্গে ঘনিষ্টভাবে কাজ করছে : প্রধানমন্ত্রী
নতুন দিল্লি, ৪ আগস্ট, ২০২১
রাজ্যের বিভিন্ন অংশে প্রবল বৃষ্টি এবং বন্যার দরুন প্রভাবিত মানুষকে সাহায্য করতে মধ্যপ্রদেশ সরকারের সঙ্গে কেন্দ্র ঘনিষ্ট সমন্বয় বজায় রেখে কাজ করছে বলে প্রধানমন্ত্রী শ্রী নরেন্দ্র মোদী জানিয়েছেন। শ্রী মোদী রাজ্যের মুখ্যমন্ত্রী শ্রী শিবরাজ সিং চৌহানের সঙ্গে কথা বলে পরিস্থিতি পর্যালোচনা করেছেন।
এক ট্যুইটে প্রধানমন্ত্রী বলেছেন, “রাজ্যের বিভিন্ন অংশে প্রবল বৃষ্টি এবং বন্যার দরুন প্রভাবিতদের সাহায্য করতে কেন্দ্রীয় সরকার, মধ্যপ্রদেশ সরকারের সঙ্গে ঘনিষ্ট সমন্বয় বজায় রেখে কাজ করছে। আমি মুখ্যমন্ত্রী শ্রী শিবরাজ সিং চৌহানের সঙ্গে কথা বলে পরিস্থিতি পর্যালোচনা করেছি। আমি প্রত্যেকের সুরক্ষা ও মঙ্গল কামনা করি।”
CG/BD/SFS
(
প্রধানমন্ত্রীরদপ্তর
ঈদ উল-আজহা উপলক্ষে প্রধানমন্ত্রীর জাতির উদ্দেশে শুভেচ্ছা
নয়াদিল্লি, ১২ আগস্ট, ২০১৯
প্রধানমন্ত্রী শ্রী নরেন্দ্র মোদী আজ ঈদ উল-আজহা উপলক্ষে জাতির উদ্দেশে তাঁর শুভেচ্ছা জানিয়েছেন। এক শুভেচ্ছা বার্তায় তিনি বলেন ,” ঈদ উল-আজহা উপলক্ষে আমার শুভেচ্ছা। আশা করব, এই উৎসব আমাদের সমাজে শান্তি ও খুশির আবহ বৃদ্ধি করবে। “
SSS/CB
(Visitor Counter : 83
প্রধানমন্ত্রীরদপ্তর
প্রধানমন্ত্রী ২১ এপ্রিল সিভিল সার্ভেন্টদের উদ্দেশে ভাষণ দেবেন
সিভিল সেবা দিবস উপলক্ষে আয়োজিত এই অনুষ্ঠানে দেশ নির্মাণের কাজে সিভিল সার্ভেন্টদের উৎসাহিত করতে প্রধানমন্ত্রীর জন্য এই মঞ্চ বিশেষ গুরুত্বপূর্ণ ভূমিকা পালন করবে
নয়াদিল্লি, ১৮ এপ্রিল, ২০২৩
সিভিল সার্ভিস দিবস উপলক্ষে আগামী ২১ এপ্রিল বেলা ১১টায় নতুন দিল্লির বিজ্ঞান ভবনে প্রধানমন্ত্রী শ্রী নরেন্দ্র মোদী সিভিল সার্ভেন্টদের অর্থাৎ প্রকাশকদের উদ্দেশে ভাষণ দেবেন।
প্রধানমন্ত্রী সর্বদাই দেশ গঠনে সিভিল সার্ভেন্টদের ভূমিকার প্রশংসা করেছেন এবং তাঁদের আরও সুষ্ঠু কাজ সম্পাদন করার জন্য উৎসাহিত করেছেন। এই মঞ্চ প্রধানমন্ত্রীর জন্য সারা দেশের সিভিল সার্ভেন্টদের উৎসাহিত করার ক্ষেত্রে গুরুত্বপূর্ণ ভূমিকা পালন করবে। অমৃতকালের এই গুরুত্বপূর্ণ সময়ে এই অনুষ্ঠানের বিশেষ ভূমিকা রয়েছে।
অনুষ্ঠানে প্রধানমন্ত্রী জন-সেবার জন্য বিশেষ ভূমিকা পালন করায় বিশেষ পুরস্কার প্রদান করবেন। বিভিন্ন জেলা এবং কেন্দ্রীয় ও রাজ্য সরকারি সংস্থাগুলিকে জনগণের জন্য আরও ভালোভাবে কাজ করতে বিশেষভাবে উৎসাহিত করবে এই পুরস্কার।
‘হর ঘর জল’ যোজনার মাধ্যমে স্বচ্ছ জল প্রদানের জন্য প্রচারের কাজ, স্বাস্থ্য ও পরিবারকল্যাণ কেন্দ্রগুলির মাধ্যমে ‘সুস্থ ভারত’ কর্মসূচি, ‘সমগ্র শিক্ষা’র মাধ্যমে শ্রেণীকক্ষের পরিবেশ উন্নয়নের পাশাপাশি গুণগত শিক্ষা প্রদান এবং বিশেষ চাহিদাসম্পন্ন জেলাগুলির সামগ্রিক উন্নয়ন – এই বিভাগগুলিতে পুরস্কার প্রদান করা হবে। এছাড়া, বিশেষ উদ্যোগের জন্যও সাতটি পুরস্কার থাকবে।
PG/PM/DM
(
আবাসনএবংশহরাঞ্চলেরদারিদ্র্যদূরীকরণমন্ত্রক
নয়া রাইপুর স্মার্ট সিটির ইন্টিগ্রেটেড কমান্ড ও কন্ট্রোল সেন্টারের উদ্বোধন করলেন প্রধানমন্ত্রী
প্রধানমন্ত্রী শ্রী নরেন্দ্র মোদী আজ বৃহস্পতিবার  নয়া রাইপুর স্মার্ট সিটির ইন্টিগ্রেটেড কমান্ড ও কন্ট্রোল সেন্টারের উদ্বোধন করেছেন। নয়া রাইপুর শহরের এই কমান্ড ও কন্ট্রোল সেন্টারটি দেশের দশম স্মার্ট সিটি সেন্টার হয়ে উঠল। এর আগে, স্মার্ট সিটি মিশনের আওতায় নয়টি শহরে  ইন্টিগ্রেটেড কমান্ড ও কন্ট্রোল সেন্টার চালু হয়েছে।
স্মার্ট সিটি মিশনের আওতায় ছত্তিশগড়ের তিনটি শহরে স্মার্ট সিটি হিসেবে গড়ে তোলার পরিকল্পনা নেওয়া হয়েছে। এর মধ্যে নয়া রাইপুর অন্যতম। রাজ্যের বাকি দুটি শহর হল- রাইপুর ও বিলাসপুর। নয়া রাইপুর স্মার্ট সিটিকে তথ্যপ্রযুক্তি, জৈব-প্রযুক্তি, অর্থ, বাণিজ্য, আতিথেয়তা, চিকিৎসা ও শিক্ষা ক্ষেত্রের পরিষেবা-হাব হিসেবে গড়ে তোলার পরিকল্পনা নেওয়া হয়েছে। এমনকি, নয়া রাইপুর ভারতের প্রথম স্মার্ট গ্রীনফিল্ড সিটি হয়ে উঠতে চলেছে।
নয়া রাইপুর শহরে ইন্টিগ্রেটেড কমান্ড ও কন্ট্রোল সেন্টার উদ্বোধনের ফলস্বরূপ গণ-পরিষেবা ক্ষেত্রের সুরক্ষা ও নিরাপত্তা বাড়ার পাশাপাশি পরিষেবা প্রদানের মানও বৃদ্ধি পাবে।
উদ্বোধনী অনুষ্ঠানে কেন্দ্রীয় আবাসন ও নগরোন্নয়ন বিষয়ক প্রতিমন্ত্রী শ্রী হরদীপ পুরি, রাজ্যের মুখ্যমন্ত্রী ডঃ রমন সিং সহ বহু বিশিষ্ট ব্যক্তি উপস্হিত ছিলেন।
(Visitor Counter : 43
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৩১শে অক্টোবর, ২০২১
দেশজুড়ে টিকাকরণ অভিযানে এ পর্যন্ত ১০৬ কোটি ১৪ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১২,৮৩০ জন ।
বর্তমানে কোভিড মুক্ত হওয়ার হার ৯৮.২%।
গত চব্বিশ ঘন্টায় আরোগ্য লাভ করেছেন ১৪হাজার ৬শো ৬৭জন।
সারা দেশে এ পর্যন্ত মোট সুস্থ হয়েছেন ৩ কোটি ৩৬ লক্ষ ৫৫হাজার ৮৪২ জন।
মোট সংক্রমিতের ১%র কম, মাত্র ০.৪৬ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৫৯ হাজার ২শো ৭২ জন।
দৈনিক সংক্রমিতের হার গত ২৭ দিন ধরে ২ শতাংশের কম, আজ এই হার ১.১৩%।
সাপ্তাহিক সংক্রমিতের হার ৩৭ দিন ধরে ২ শতাংশের নিচে রয়েছে, বর্তমানে ১.১৮%।
মোট নমুনা পরীক্ষা হয়েছে ৬০কোটি ৮৩লক্ষ।
CG/CB/NS
(Visitor Counter : 92
প্রধানমন্ত্রীরদপ্তর
কথাকলি নৃত্যের দিকপাল, গুরু সেমেঞ্চেরি কুনহিরামান নায়ারের প্রয়াণে প্রধানমন্ত্রীর শোক প্রকাশ
নতুনদিল্লি, ১৫ই মার্চ , ২০২১
প্রধানমন্ত্রী শ্রী নরেন্দ্র মোদী কথাকলি নৃত্যশিল্পী, গুরু সেমেঞ্চেরি কুনহিরামান নায়ারের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “কথাকলি নৃত্যশিল্পী, গুরু সেমেঞ্চেরি কুনহিরামান নায়ারের প্রয়াণে আমি মর্মাহত। ভারতীয় সংস্কৃতি ও আধ্যাত্মিকতার প্রতি তাঁর ভালবাসা ছিল অপরিসীম। আমাদের শাস্ত্রীয় নৃত্যে উদীয়মান প্রতিভাদের বিকশিত করার কাজে তাঁর প্রয়াস ছিল ব্যতিক্রমী। তাঁর পরিবাদের সদস্যদের ও গুণমুগ্ধদের সমবেদনা জানাই। ওঁ শান্তি।“
তথ্যওসম্প্রচারমন্ত্রক
আকাশবাণী #AIRNxt এর সূচনা করেছে
‘যুবক- যুবতীদের দ্বারা ও যুবক -যুবতীদের জন্য’ ভাবনায় আজাদি কা অমৃত মহোৎসব উদযাপন
নয়াদিল্লী, ২৯ নভেম্বর, ২০২১
আকাশবাণী দেশের যুব সম্প্রদায়ের কন্ঠ প্রচারের জন্য এক অভূতপূর্ব পদক্ষেপ গ্রহণ করেছে। ২৮শে নভেম্বর থেকে যুবক-যুবতীরা যাতে আকাশবাণীর স্টুডিওগুলি ব্যবহার করে অনুষ্ঠান প্রচার করতে পারে তার জন্য প্রয়োজনীয় ব্যবস্থা নেওয়া হয়েছে। দেশের সমস্ত রাজ্য ও কেন্দ্রশাসিত অঞ্চলের আকাশবাণী কেন্দ্রে আগামী ৫২ সপ্তাহ স্থানীয় কলেজ ও বিশ্ববিদ্যালয়ের তরুণ তরুণীরা বেতার অনুষ্ঠানে অংশগ্রহণ করার সুযোগ পাবেন। তাঁরা বিভিন্ন আলোচনায় যোগদান করবেন এবং যুব অনুষ্ঠানে অংশ নেবেন। স্বাধীনতার পর বিগত ৭৫ বছরে দেশ কি কি অর্জন করেছে সে বিষয়গুলি তুলে ধরা হবে এবং বিভিন্ন বিষয়ে দেশের কাছে যুবক-যুবতীদের কি কি প্রত্যাশা আছে তা জানানোর জন্য এই অনুষ্ঠানে তাঁরা মতামত জানাবেন।
১ হাজারটি শিক্ষা প্রতিষ্ঠানের প্রায় ২০ হাজার ছেলে মেয়ে আগামী এক বছর ধরে নানা অনুষ্ঠান তৈরি করবেন, সেগুলি আকাশবাণীর ১৬৭টি কেন্দ্রের মাধ্যমে আজাদি কা অমৃত মহোৎসব পালনের অঙ্গ হিসেবে নতুন বেতার অনুষ্ঠান #AIRNxt মাধ্যমে প্রচারিত হবে। যেসব কন্ঠ এর আগে কখনও বেতারে শোনা যায়নি সেইসব কন্ঠ এই অনুষ্ঠানে স্থান পাবে।
হাজার হাজার যুবক-যুবতী দেশের শত শত শিক্ষা প্রতিষ্ঠান থেকে এই অনুষ্ঠানগুলি তৈরি করবেন। সব ভারতীয় ভাষা এবং উপভাষায় #AIRNxt সম্প্রচারিত হবে।
(CG/CB/NS